b'\n_START_ARTICLE_\nModni oblikovalec\n_START_PARAGRAPH_\nModni oblikovalec je likovni ustvarjalec, ki oblikuje tekstilije in obla\xc4\x8dila, modne dodatke iz tekstila in usnja ter sorodnih materialov, ilustrira modno vizijo (modna skica), na\xc4\x8drtuje, organizira in sodeluje pri nadzoru nastajanja izdelkov oz. kolekcije._NEWLINE_Modni oblikovalec ima tudi svojo lastno kolekcijo, ki jo tudi predstavi na modni pisti.\n_START_SECTION_\nDelovna podro\xc4\x8dja\n_START_PARAGRAPH_\nDelovna podro\xc4\x8dja modnega oblikovalca so modna obla\xc4\x8dila in dodatki za razli\xc4\x8dne skupine ljudi, za posamezne letne \xc4\x8dase, za vsakdan ali za posebne prilo\xc5\xbenosti. Oblikuje in opremi tudi prostore, stanovanja ali pa oblikuje ure in nakit.\n_START_SECTION_\nDelovni pripomo\xc4\x8dki\n_START_PARAGRAPH_\nModni oblikovalec uporablja razli\xc4\x8dne delovne pripomo\xc4\x8dke in opremo, \xc5\xa1ivalni stroj, krojilne pole in tkanine. \xc4\x8ce dela z nakitom, uporablja graverska orodja za oblikovanje. Vse bolj uporablja ra\xc4\x8dunalnik in specializirane programe za oblikovanje.\n_START_SECTION_\nIzdelek in storitev\n_START_PARAGRAPH_\nModni oblikovalec oblikuje predvsem obla\xc4\x8dila in modne dodatke.\n_START_SECTION_\nZnanja in spretnosti\n_START_PARAGRAPH_\nPredvidena izobrazba za modnega oblikovalca je kon\xc4\x8dana Srednja \xc5\xa1ola za oblikovanje, smer modno oblikovanje. Modni oblikovalec se pogosto dogovarja z naro\xc4\x8dniki modnih izdelkov in delodajalcem in je komunikativen.\n_START_SECTION_\nPsihofizi\xc4\x8dne sposobnosti\n_START_PARAGRAPH_\nModni oblikovalec mora imeti dobro psihofizi\xc4\x8dno zmogljivost in je zmo\xc5\xbeen natan\xc4\x8dnega in podrobnega dela z posameznimi fazami oblikovanja, ki zdru\xc5\xbeene v celoto privedejo do \xc5\xbeelenega modnega izdelka.\n_START_SECTION_\nInteresi\n_START_PARAGRAPH_\nModni oblikovalec pozna razli\xc4\x8dne vrste blaga in sodeluje z oblikovalci tekstila. Poznati mora zgradbo obla\xc4\x8dila, rezanje kroja in tehni\xc4\x8dne postopke, \xc4\x8deprav ni neposredno vklju\xc4\x8den v ta opravila.\n_START_SECTION_\nRazmere za delo\n_START_PARAGRAPH_\nModni oblikovalec obi\xc4\x8dajno dela v urejenih delovnih razmerah. V pisarni ali studiu je njegov pripomo\xc4\x8dek ra\xc4\x8dunalnik z grafi\xc4\x8dnimi programi, ki omogo\xc4\x8da izdelavo estetsko oblikovanih obla\xc4\x8dil in modnih dodatkov. Pogosto je na poti, saj obiskuje proizvajalce obla\xc4\x8dil, modne sejme in predstavitve sezonskih kolekcij obla\xc4\x8dil.'